রজঃস্রাব
মাসিক রজঃস্রাব প্রথম শুরু হয় সাধারণত: এগারো বা বারো বছর বয়সে এবং তার পর থেকে প্রতিমাসে নিয়মিতভাবে হয়। প্রথম রজঃস্রাব নয় বছর বয়সে অর্থাৎ একটু আগেও শুরু হতে পারে। আবার একটু দেরিতেও অর্থাৎ বারো বা তেরো বছর বয়সে কিংবা এর কিছু পরেও শুরু হতে পারে। যদি আঠারো বছর বয়সেও মাসিক রজঃস্রাব শুরু না হয়] তবে তা সমস্যা গণ্য করে চিকিৎসা নিতে হয়। সে ক্ষেত্রে শারীরিক ও হরমোনজনিত কোনো প্রকার অস্বাভাবিকতা আছে কি না, তা নির্ণয় করা আবশ্যক।
বেটি বচাও বেটি পঢ়াও
১৯৯১ সালের জাতীয় লোকগণনার তথ্য প্রকাশের পর ভারতে লিঙ্গবৈষম্যর এই ব্যবস্থাটি প্রথম লক্ষ্য করা হয়েছিল এবং ২০০১ সালের লোকগণনার তথ্যের ভিত্তিতে এই লিঙ্গবৈষম্যর আনুপাতিক সমস্যাটি যে এক গুরুত্বর সমস্যার দিকে যাচ্ছে সেই বিষয়টি স্পষ্ট হয়। ভারতের অন্যান্য অঞ্চল সমূহ থেকে উন্নয়নশীল রাজ্য সমূহে এই আনুপাতিক পার্থক্য বেশি বলে প্রমাণিত হয়। ভারতের যৌতুক ব্যবস্থাটিকে প্রায়ই কন্যাভ্রূণ হত্যার কারণ হিসাবে দোষারোপ করা হয়; সমাজে প্রচলিত প্রথা অনুসারে কন্যা সন্তানের বিয়ের সময়ে এক মোটা অংকের যৌতুক প্রদান করতে হয়। ফলত সন্তানের অভিভাবকের জন্য এটি এক বৃহৎ চিন্তার কারণ, বিশেষকরে আর্থিক ভাবে দুর্বল অভিভাবকরা এই বোঝা বহন করতে না পেরে কন্যাভ্রূণ হত্যার মত অপরাধে জড়িত হয়ে পড়ে।